బికాష్ చౌదరి

బికాష్ చౌదరి (25 డిసెంబర్ 1932 - 1 ఆగస్టు 2005) భారతదేశానికి చెందిన రాజకీయ నాయకుడు. ఆయన అస‌న్‌సోల్ లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
బికాష్ చౌదరి కమ్యూనిస్ట్ పార్టీ ఆఫ్ ఇండియా (మార్క్సిస్ట్) పార్టీ ద్వారా తన రాజకీయ ప్రయాణాన్ని ప్రారంభించి 1977 నుండి 1996 వరకు జమురియా శాసనసభ నియోజకవర్గం నుండి పశ్చిమ బెంగాల్ శాసనసభ సభ్యుడిగా పని చేసి, 1998లో జరిగిన లోక్‌సభ ఎన్నికలలో అస‌న్‌సోల్ లోక్‌సభ నియోజకవర్గం నుండి సీపీఎం అభ్యర్థిగా పోటీ చేసి తన సమీప ప్రత్యర్థి పశ్చిమ బెంగాల్ తృణమూల్ కాంగ్రెస్ అభ్యర్థి అజిత్ కుమార్ ఘాటక్ పై 26,149 ఓట్ల మెజారిటీతో గెలిచి మొదటిసారి లోక్‌సభ సభ్యుడిగా ఎన్నికయ్యాడు. ఆయన 1999 లోక్‌సభ ఎన్నికలలో సీపీఎం అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి అజిత్ కుమార్ ఘాటక్ పై 37,864 ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు.  

బికాష్ చౌదరి 2004లో జరిగిన లోక్‌సభ ఎన్నికలలో అస‌న్‌సోల్ లోక్‌సభ నియోజకవర్గం నుండి సీపీఎం అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి ఘటక్ మోలోయ్‌పై 1,24,318 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1932 జననాలు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ శాసనసభ సభ్యులు